Марин Тачков
Непознатият човек

chitanka.info

Непознат човек попаднал в непознато село. Непознатите го заразпитвали:

— Ти да не си от Борово?

— Не, не съм от Бърборово…

— А да не би да си от Бяла?

— Не съм от Ала-бала…

— Ти май си от Лясковец!

— Не, не съм от Блясковец!…

— Да не си от Бургас?

— Не, не съм от газ…

— Да не живееш във Варна?

— Не живея в пивоварна…

— А да не идеш от Карнобат?

— Не идвам от харно, брат…

— Да не си от Кошарите?

— Не, не съм от клошарите…

— А да не се завръщаш от Русия?

— Не, не се завръщам от просия…

— Абе ти да не си внук на баба Блага?

— Не, не съм внук на Баба Яга…

И така бърборили цял ден, защото си нямали друга работа…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.